15. ΒΑΣΙΛΙΚΟΝ ΔΙΑΤΑΓΜΑ της 18 Μαρτ./17 Απρ. 1953 Περί του ελέγχου των εξαγομένων εις την αλλοδαπήν γλεύκους, συμπεπυκνωμένου ή μη και οίνων εν γένει. Έχοντες υπ’ όψιν: 1)το άρθρ. 12 του Α.Ν. 1490 του 1938 «περί ελέγχου εξαγωγικού εμπορίου», ως ούτος ετροποποιήθη και συνεπληρώθη δια του Ν.Δ. υπ’ αριθ. 153/1946 και 2)την υπ’ αριθ. 77/4/2/1953 σύμφωνον γνώμην του Συμβουλίου Επικρατείας, προτάσει των Ημετέρων Υπουργών Εμπορίου και Γεωργίας, απεφασίσαμεν και διατάσσομεν: Άρθρ.1.-Ο έλεγχος των εξαγομένων εις την αλλοδαπήν γλεύκους, συμπεπυκνωμένου ή μη και οίνων εν γένει, ασκείται υπό του Γενικού Χημείου του Κράτους. Δια του ελέγχου τούτου σκοπείται όπως διαπιστωθή εάν τα εξαγόμενα, ως ανωτέρω προϊόντα, πληρώσι τους όρους τους οριζομένους δια του παρόντος.  Άρθρ.2.-1.Κατά την εξαγωγήν εις την αλλοδαπήν των ως ανωτέρω προϊόντων η Τελωνειακή Αρχή, άμα τη καταθέσει της σχετικής διασαφήσεως εξαγωγής, ειδοποιεί το αρμόδιον Παράρτημα του Γενικού Χημείου του Κράτους δια την διενέργειαν της δειγματοληψίας των εξαγομένων ειδών. 2.Ο Διευθυντής του Παραρτήματος, είτε ούτος, είτε ο υπ’ αυτού οριζόμενος χημικός, προβαίνει αυθημερόν εις την δειγματοληψίαν των εξαγομένων ειδών, λαμβανομένου δείγματος εις διπλούν εξ εκάστης κατηγορίας των εξαγομένων προϊόντων. Ο σχηματισμός του δείγματος γίνεται εφ’ όσον το δυνατόν εκ πλειοτέρων δοχείων, πληρούνται δε δι’ αυτού δύο φιάλαι, χωρητικότητος ενός λίτρου εκάστη, δι’ έκαστον δείγμα. Τη αιτήσει του εξαγωγέως δύναται να ληφθή το δείγμα εις τριπλούν. Τα δείγματα σφραγίζονται δια της σφραγίδος του Παραρτήματος και του εξαγωγέως. Δια την γενομένην δειγματοληψίαν συντάσσεται έκθεσις υπογραφομένη παρά του δειγματίσαντος χημικού και του εξαγωγέως ή του αντιπροσώπου αυτού, την οποίαν παραλαμβάνει ο ενεργήσας την δειγματοληψίαν χημικός. Εν τη εκθέσει δειγματοληψίας αναγράφεται το όνομα του εξαγωγέως, τα στοιχεία της διασαφήσεως εξαγωγής, το ποσό των δειγματισθέντων δοχείων ή κιβωτίων, οι επ’ αυτών αριθμοί και διακριτικά σημεία, ως και το μικτόν και καθαρόν βάρος εις χιλιόγραμμα και λίτρα των εξαγομένων ειδών. Σελ.238, 04 Άπαντα τα δείγματα παραλαμβάνονται υπό του ενεργήσαντος την δειγματοληψίαν χημικού και υποβάλλονται αυθημερόν εις το αρμόδιον Παράρτημα μετά του πρωτοκόλλου δειγματοληψίας. Εάν εν τη έδρα του Τελωνείου εξαγωγής δεν λειτουργεί Παράρτημα του Γενικού Χημείου του Κράτους, την δειγματοληψίαν ενεργεί κατά τα ανωτέρω η Τελωνειακή Αρχή και αποστέλλει αυθημερόν άπαντα τα ληφθέντα δείγματα μετά του πρωτοκόλλου δειγματοληψίας εις το πλησιέστερον Παράρτημα του Γενικού Χημείου του Κράτους. Προκειμένου περί εξαγωγής εις την αλλοδαπήν οίνων εξ αναμίξεως μετ’ οινοπνεύματος δεν ενεργείται η κατά το άρθρον τούτο δειγματοληψία, αλλά ο κατά το παρόν Δ/μα έλεγχος ενεργείται επί του δείγματος του λαμβανομένου συμφώνως προς τας οικείας διατάξεις του άρθρ. 36 παρ. 2 του Β.Δ/τος της 25.12.1917, εκτελεστικού του Νόμ. 971/1917 «περί φορολογίας του οινοπνεύματος» ως τούτο συνεπληρώθη και ετροποποιήθη δια του Β.Δ/τος της 13.8.1939, τηρουμένων κατά τα λοιπά των διατάξεων του παρόντος. Δια την εξέλεγξιν δε του βάρους και του είδους των προς εξαγωγήν τοιούτων προϊόντων τηρούνται τα υπό των οικείων διατάξεων του άρθρ. 36 του Β.Δ/τος της 25.12.1917 οριζόμενα. 3.Προς διευκόλυνσιν των εξαγωγών και έγκαιρον φόρτωσιν του γλεύκους, συμπεπυκνωμένου ή μη και οίνου, δύναται ο εξαγωγεύς να ζητήση παρά του οικείου Παραρτήματος του Γενικού Χημείου του Κράτους δι’ αιτήσεως αυτού, προ της καταθέσεως της διασαφήσεως εξαγωγής την εν τω εργοστασίω ή αποθήκη του ενέργειαν της δειγματοληψίας των προς εξαγωγήν προοριζομένων γλεύκους ή οίνου. Εις πόλεις ένθα δεν λειτουργεί Παράρτημα του Γενικού Χημείου του Κράτους, η αίτησις υποβάλλεται εις την Τελωνειακήν Αρχήν. Η δειγματοληψία ενεργείται συμφώνως προς τα εν τη παρ. 2 του παρόντος άρθρου οριζόμενα. Εν τη περιπτώσει ταύτη προς εξασφάλισιν της ταυτότητος του δειγματισθέντος γλεύκους ή οίνου τα περιέχοντα τα προϊόντα ταύτα βαρέλια, δοχεία, κιβώτια, (εφόσον πρόκειται περί οίνου εμφιαλωμένου) κλπ. σφραγίζονται δια της σφραγίδος της υπηρεσίας της ενεργησάσης την δειγματοληψίαν Αρχής. Περί της γενομένης σφραγίσεως γίνεται μνεία εν τη εκθέσει δειγματοληψίας. Κατά τα λοιπά τηρούνται τα εν τη παρ. 2 του παρόντος άρθρου οριζόμενα. 11.Ε.δ.15 ΄Ελεγχος εξεγομένων γεωργικών προϊόντων 4.Κατά τας ως ανωτέρω περιπτώσεις της εν τω εργοστασίω ή αποθήκη δειγματοληψίας η Τελωνειακή Αρχή προκειμένου συμφώνως προς την οικείαν έκθεσιν χημικής αναλύσεως, να επιτρέψη την εξαγωγήν, δέον προηγουμένως από κοινού μετά της υπηρεσίας του Παραρτήματος του Γενικού Χημείου του Κράτους του τόπου εξαγωγής όπου λειτουργεί τοιούτον, να ελέγχη επισταμένως την ταυτότητα των εξαγομένων δοχείων ή κιβωτίων και το αλύμαντον των επιτεθημένων σφραγίδων της δειγματισάσης Αρχής, συντασσομένου περί τούτου σχετικού πρωτοκόλλου. Εάν ήθελον προκύψη αμφιβολίαι δια την ταυτότητα των δειγματισθέντων κατά τα εν τω παρόντι άρθρω και προς εξαγωγήν προοριζομένων γλεύκους και οίνου το αρμόδιον Παράρτημα ενεργεί εκ νέου δειγματοληψίαν προ της φορτώσεως και προβαίνει εις νέαν χημικήν ανάλυσιν των εξαγομένων προϊόντων. Εις πόλεις ένθα δεν λειτουργεί Παράρτημα την δειγματοληψίαν και σφράγισιν ενεργεί η Τελωνειακή Αρχή, ήτις αποστέλλει τα δείγματα εις το πλησιέστερον Παράρτημα του Γενικού Χημείου του Κράτους. 5.Η Τελωνειακή Αρχή επιτρέπει την φόρτωσιν μόνον εάν εκ του αποτελέσματος της χημικής αναλύσεως των κανονικώς ληφθέντων δειγμάτων, αποδειχθή ότι το προϊόν πληροί τους όρους του παρόντος Β.Δ/τος, εν εναντία δε περιπτώσει απαγορεύει ταύτην. Άρθρ.3.-1.Η υπηρεσία του αρμοδίου Παραρτήματος του Γενικού Χημείου του Κράτους άμα τη λήψει ή αποστολή αυτή των ληφθέντων δειγμάτων κατά την δειγματοληψίαν γλεύκους ή οίνου, προβαίνει αμέσως εις οργανοληπτικήν εξέτασιν και χημικήν ανάλυσιν του ενός εξ αυτών προς εξακρίβωσιν εάν το εξαγόμενον προϊόν πληροί τους όρους τους οριζομένους δια του παρόντος. Το αποτέλεσμα της χημικής αναλύσεως, μετά της σχετικής γνωματεύσεως κοινοποιείται αμέσως εις την Τελωνειακήν Αρχήν, ήτις συμφώνως προς την γνωμάτευσιν ταύτην επιτρέπει την εξαγωγήν, εάν το προς εξαγωγήν προϊόν ήθελεν ευρεθή πληρούν τους όρους τους καθοριζομένους δια του παρόντος, απαγορεύει δε ταύτην εν εναντία περιπτώσει. Το αποτέλεσμα της χημικής αναλύσεως κοινοποιείται υπό του Παραρτήματος και εις τον εξαγωγέα. Εν τη ως άνω εκθέσει, χημικής αναλύσεως θα αναγράφωνται το μικτόν και καθαρόν βάρος εις χιλιόγραμμα και τα αντιστοιχούντα εις ταύτα λίτρα του εξαγομένου γλεύκους ή οίνου, το είδος (γλυκύς, ξηρός) και η προέλευσις αυτών, τα αποτελέσματα της οργανοληπτικής εξετάσεως, όσον αφορά το χρώμα, όψιν (διαύγειαν), οσμήν και γεύσιν του γλεύκους και οίνου, το ειδικόν βάρος, το οινόπνευμα κατ’ όγκον αυτών και τα κάτωθι αναλυτικά  στοιχεία κατά βάρος εις γραμμάρια κατά λίτρον οίνου 1)ολικόν εκχύλυσμα, 2)μη ζυμωθέν σάκχαρον εις ιμβερτοσάκχαρον, 3)καλαμοσάκχαρον, 4)ολική οξύτης εις τρυγικόν οξύ, 5)πτητική οξύτης εις οξικόν οξύ, 6)τέφρα, 7)αλκαλικότης τέφρας εις K2 CO3, 8) θειϊκά άλατα εις Κ2 SO4, 9)θειώδες οξύ και 10)είδος χρωστικής ουσίας. Ακριβές αντίγραφον της εκθέσεως ταύτης υποβάλλεται ανελλιπώς παρά του αρμοδίου Παραρτήματος προς το Γενικόν Χημείον του Κράτους, (Διεύθυνσιν Φοροτεχνικήν). 4.Ο εξαγωγεύς δικαιούται να ζητήση την επανάληψιν της χημικής αναλύσεως, όταν δεν συμφωνεί προς το αποτέλεσμα αυτής, καθ’ ο το εξετασθέν δείγμα δεν ευρέθη πληρούν τους όρους τους καθοριζομένους δια του παρόντος, δια αιτήσεως αυτού προς το αρμόδιον Παράρτημα του Γενικού Χημείου του Κράτους υποβαλλομένης εντός τριών ημερών από της κατά τα ανωτέρω, κοινοποιήσεως αυτώ του αποτελέσματος αυτής. Η επανάληψις της χημικής αναλύσεως γίνεται παρά του Διευθυντού του Παραρτήματος ή του νομίμου αυτού αναπληρωτού, οσάκις ούτοι δεν εξετέλεσαν την πρώτην ανάλυσιν ή παρ’ ετέρου Χημικού οριζομένου παρά του Διευθυντού του Παραρτήματος. Όταν το Χημικόν Παράρτημα δεν διαθέτει δευτερον χημικόν τότε το δεύτερον δείγμα αποστέλλεται εις το πλησιέστερον Χημικόν Παράρτημα, προς επανάληψιν της αναλύσεως, μετ’ αντιγράφου του πρωτοκόλλου δειγματοληψίας και αντιγράφου της εκθέσεως της χημικής αναλύσεως του πρώτου δείγματος. Το αποτέλεσμα της δευτέρας χημικής αναλύσεως είναι υποχρεωτικόν δια τον εξαγωγέα και κοινοποιείται εις την Τελωνειακήν Αρχήν και τον εξαγωγέα. Εάν εκ της επαναλήψεως της χημικής αναλύσεως αποδειχθή ότι πρόκειται περί προϊόντος πληρούντος τους δια του παρόντος καθοριζομένους όρους, η Τελωνειακή αρχή επιτρέπει την εξαγωγήν αυτού άλλως απαγορεύει οριστικώς ταύτην. Εάν κατά την επανάληψιν της χημικής αναλύσεως, κατά τα ανωτέρω, ευρεθή το προϊόν μη πληρούν τους όρους τους δια του παρόντος καθοριζομένους ο ζητήσας την επανάληψιν της χημικής αναλύσεως υποχρεούται εις την καταβολήν της κατά το Δ/μα της 10.4.1930 «περί εκτελέσεως της παρ. 2 του άρθρ. 2 του Νόμ. 4328/1929 περί συστάσεως Γενικού Χημείου του Κράτους», οριζομένης αποζημιώσεως δι’ εκτέλεσιν χημικής αναλύσεως. 5.Εάν εκ του αποτελέσματος της χημικής αναλύσεως της γενομένης υπό του Παραρτήματος του Γενικού Χημείου του Κράτους αποδειχθή ότι το εξαγόμενον προϊόν δεν πληροί τους όρους τους καθοριζομένους δια του παρόντος δεν ζητηθή δε παρά του εξαγωγέως η επανάληψις της χημικής αναλύσεως ή εάν  εκ του  αποτελέσματος  της  δευτέρας    αναλύσεως (Μετά τη σελ. 238,04) Σελ. 238,05 ΄Ελεγχος εξεγομένων γεωργικών προϊόντων 11.Ε.δ.15 αποδειχθή ότι το προς εξαγωγήν προϊόν δεν πληροί τους όρους τους καθοριζομένους δια του παρόντος, η Τελωνειακή Αρχή απαγορεύει την φόρτωσιν και εξαγωγήν του προϊόντος, ο Διευθυντής δε του Παραρτήματος του Γενικού Χημείου του Κράτους δι’ εγγράφου αυτού προς το Ανώτατον Πειθαρχικόν Συμβούλιον το προβλεπόμενον υπό του άρθρ. 6 του Α.Ν. 1490/1938, συνοδευομένου υπό αντιγράφου της εκθέσεως χημικής αναλύσεως και πάντων των λοιπών σχετικών, ζητεί την δίωξιν του εξαγωγέως. Η δίωξις αύτη τυγχάνει άσχετος προς την προβλεπομένην τοιαύτην υπό της κειμένης εκάστοτε νομοθεσίας, δια τας κατά την εξαγωγήν των προϊόντων τούτων ανακαλυπτομένας παραβάσεις των οικείων διατάξεων. Άρθρ.4.-1.Τα εξαγόμενα εις την αλλοδαπήν γλεύκη, συμπεπυκνωμένα ή μη και οίνοι εν γένει δέον να πληρώσι τους κατωτέρω οριζομένους όρους και να μη είναι άλλως πως νοθευμένα. Οργανοληπτική δοκιμασία Αύτη προηγείται της λοιπής χημικής εξετάσεως του οίνου και ενεργείται άμα τη αποσφραγίσει του δείγματος, ούτινος η θερμοκρασίας δέον να κείται μεταξύ 10 ο  και 13 ο  Κ δια τους λευκούς οίνους και μεταξύ 15 ο  και 17 ο  Κ δια τους ερυθρούς, άλλως το δείγμα φέρεται εις χώρον των θερμοκρασιών τούτων επί μίαν ώραν και αναδύεται μετά προσοχής κατ’ επανάληψιν. Οι εξεταζόμενοι οργανοληπτικοί χαρακτήρες του οίνου είναι το χρώμα, η διαύγεια, η οσμή και η γεύσις. Η δοκιμασία αύτη αποβλέπει αποκλειστικώς εις την διαπίστωσιν τυχόν αλλοιώσεως, εκδήλου σαφούς αναντιρρήτου του χρώματος, της διαυγείας, της οσμής ή της γεύσεως του οίνου οφειλομένην: α)Εις μικροοργανισμούς (άνθησις, όξυνσις, εκτροπίασις, πάχυνσις, μαγνητική ζύμωσις), ή β)Εις διαστάσεις (καστανόν θόλωμα-CASSE BRUNE) ή γ)Εις χημικάς δράσεις (λευκόν θόλωμα, μέλαν θόλωμα. CASSE BLANCHE, CASSE NOIRE) ή δ)Εις αίτια προκαλούντα ανώμαλον οσμήν ή γεύσιν, έκδηλον και σαφή τράγου, υδροθείου, ευρώτος, σήψεως, ξύλου, φελλού, χώματος, ή ε)Εις ουσίας ξένας προς τον οίνον (πετρέλαιον, πίσσα, φαινόλαι). Προ τούτοις τα προϊόντα ταύτα δέον να πληρώσι τους κάτωθι όρους: Α΄. Τα γλεύκη Να μη περιέχωσιν αντισηπτικάς ή αντιζυμωτικάς ουσίας, απαγορευμένας υπό των εκάστοτε ισχυουσών διατάξεων δια τα γλεύκη εσωτερικής εμπορίας, εκτός εάν η προσθήκη τούτων επιτρέπεται υπό της νομοθεσίας της χώρας προορισμού, οπότε δέον να  Σελ.238,06 αναγράφεται ρητώς εν ταις φορτωτικαίς, εγγράφοις, τιμολογίοις κλπ. το είδος και το ποσόν των ενεχομένων αντισηπτικών ή αντιζυμωτικών ουσιών, προς δε να μη περιέχωσι ξένας ουσίας προς το γλεύκος, προστιθεμένας λόγω νοθείας. Β΄. Οι Οίνοι. 1.Να μη είναι ηλλοιωμένοι υπό ασθενείας (εκτροπίασις, πίκρανσις, οξύνισις, πάχυνσις κλπ.). 2.Να μη περιέχωσιν τας ως κάτωθι ουσίας ή να μη περιέχωσιν αυτάς εις ποσά ανώτερα των ως κάτωθι οριζομένων, εκτός αν τούτο επιτρέπεται υπό της νομοθεσίας της χώρας προορισμού ή παρά συμβάσεως μετά ξένων κρατών, οπότε δέον να αναγράφωνται ρητώς εν ταις φορτωτικαίς, εγγράφοις, τιμολογίοις κλπ. το είδος και το ποσόν των ενεχομένων τοιούτων ουσιών και να ελέγχεται (το είδος και το ποσόν αυτών), δια χημικής αναλύσεως κατά την εξαγωγήν. Η χημική ανάλυσις γίνεται συμφώνως προς τας μεθόδους του Δ/τος της 7 Ιουλ. 1928 «περί των επισήμως αναγνωριζομένων μεθόδων χημικής αναλύσεως γλεύκους και οίνου» ως τούτο ετροποποιήθη μεταγενεστέρως. Εκτός των μεθόδων τούτων δύνανται να εφαρμόζονται προσθέτως και έτεροι μέθοδοι αναλύσεως οσάκις υφίσταται συμβατική προς τούτο υποχρέωσις ή ήθελεν ζητηθή τούτο παρά του εξαγωγέως. α)Θειϊκά άλατα, υπολογιζόμενα εις ουδέτερον θειϊκόν κάλιον, εις ποσότητα υπερβαίνουσαν τα δύο γραμμάρια κατά λίτρον, προκειμένου περί οίνων ξηρών και τέσσαρα γραμμάρια προκειμένου περί οίνων γλυκέων, επιτρεπομένης ανοχής 10% επί πλέον επί των ποσοτήτων τούτων. Ελεύθερον θειώδες οξύ εις ποσότητα ανωτέραν των 0,10 του γραμμαρίου κατά λίτρον. β)Σύνολον θειώδους οξέος ελευθέρου και ηνωμένου εις ποσότητα ανωτέραν των 0,45 του γραμμαρίου κατά λίτρον, επιτρεπομένης επί πλέον ανοχής 10% επί των ποσοτήτων τούτων. γ)Πτητικήν οξύτητα, υπολογιζομένην εις οξικόν οξύ, ουχί ανωτέραν των 2 γραμμαρίων κατά λίτρον επιτρεπομένης επί πλέον ανοχής 10% επί της ποσότητας ταύτης. δ)Τεχνικάς γλυκαντικάς ουσίας (σακχαρίνην, δουλσίνην κλπ.). ε)Αντισηπτικάς ή αντιζημωτικάς ουσίας απαγορευομένας υπό των ισχυουσών εκάστοτε διατάξεων δια τους οίνους εσωτερικής εμπορίας. ς)Τεχνητάς χρωστικάς ουσίας (πλην σακχαροχρώματος καραμέλλας) προς χρώσιν μόνον των επιδορπίων οίνων. 11.Ε.δ.15 ΄Ελεγχος εξεγομένων γεωργικών προϊόντων 3.Δια τας χώρας μεθ’ ων ισχύουσιν ειδικαί συμβάσεις δια τους οίνους, δέον οι εξαγόμενοι εις αυτάς εκτός των ανωτέρω να πληρώσι και τους όρους τους καθοριζομένους υπό των συμβάσεων τούτων, εφ’ όσον ήθελε ζητηθή παρά του εξαγωγέως η χορήγησις παρά του Γενικού Χημείου του Κράτους ή παρά του ενεργήσαντος την χημικήν ανάλυσιν εργαστηρίου κατά τα εν τη παρ. 4 του άρθρ. 5 του παρόντος Β.Δ/τος οριζόμενα, πιστοποιητικού γνησιότητος κατά τας κειμένας διατάξεις. Άρθρ.5.-1.Τα εξαγόμενα ως ανωτέρω προϊόντα δέον να πληρώσιν επίσης τους υπό της νομοθεσίας της χώρας προορισμού τυχόν καθωρισμένους ειδικούς όρους, δια τα εισαγόμενα τοιαύτα προϊόντα, η μη πλήρωσις των οποίων θα συνεπήγετο την απαγόρευσιν της εισαγωγής αυτών. Περί της πληρώσεως των όρων τούτων δέον να γίνεται συγκεκριμένη μνεία εν τοις φορτωτικοίς εγγράφοις, τιμολογίοις κλπ. 2.Ο εξαγωγεύς δύναται δι’ αιτήσεως αυτού προς το αρμόδιον Παράρτημα του Γενικού Χημείου του Κράτους να ζητήση και λάβη πιστοποιητικόν περί της χημικής αναλύσεως του εξετασθέντος δείγματος του εξαγομένου προϊόντος. Η έκδοσις του πιστοποιητικού τούτου γίνεται τη καταβολή της κατά το Δ/μα της 10.4.1930 «περί εκτελέσεως της παρ. 2 του άρθρ. 2 του Νόμ. 4328 του 1929 «περί συστάσεως Γενικού Χημείου του Κράτους» οριζομένης αποζημιώσεως δι’ εκτέλεσιν χημικής αναλύσεως. 3.Δια γλεύκη ή οίνους εξαγομένους εις χώρας συνδεομένας μετά του Ελληνικού Κράτους δια συμβάσεων, παρ’ ων προβλέπεται η έκδοσις πιστοποιητικών οργανοληπτικής εξετάσεως και χημικής αναλύσεως, συνοδευόντων τα εις τας χώρας ταύτας εισαγόμενα γλεύκη και οίνους, τα αρμόδια Παραρτήματα του Γενικού Χημείου του Κράτους υποχρεούνται να παραδίδωσι εγκαίρως τα υπό των συμβάσεων τούτων προβλεπόμενα πιστοποιητικά εις τους εξαγωγείς των προϊόντων τούτων. 4.Πιστοποιητικά Χημικής αναλύσεως εξαγομένων εις την αλλοδαπήν οίνων ή γλεύκους δύνανται να εκδίδωνται και παρά του Εργαστηρίου Τροφίμων του Πανεπιστημίου ή του Πολυτεχνείου Αθηνών. Το εκδόσαν όμως το πιστοποιητικόν Εργαστήριον υποχρεούται να κοινοποιή αντίγραφον τούτου εις το Γενικόν Χημείον του Κράτους, Διεύθυνσιν Φοροτεχνικήν. Εν τη περιπτώσει της παραγράφου ταύτης κατά την δειγματοληψίαν λαμβάνεται εν επί πλέον δείγμα όπερ αποστέλλεται παρά της δειγματισάσης Αρχής εις το Εργαστήριον όπερ θα εκδώση το πιστοποιητικόν. Άρθρ.6.-1.Η ισχύς του παρόντος άρχεται είκοσιν ημέρας από της δημοσιεύσεως αυτού δια της Εφημερίδος της Κυβερνήσεως. 2.Εις τους Ημετέρους επί του Εμπορίου και Γεωργίας Υπουργούς ανατίθεμεν την δημοσίευσιν και εκτέλεσιν του παρόντος Δ/τος. 